31996R2231
L 307/1
JURNALUL OFÍCIAL AL UNIUNII EUROPENE
REGULAMENTUL (CE) NR. 2231/96 AL COMISIEI
din 22 noiembrie 1996
de modificare a anexelor I, II, III, IV, V, VI, VII, VIII, IX și XI din Regulamentul (CEE) nr. 3030/93 al Consiliului privind regimul comun aplicabil importurilor unor produse textile originare din țări terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe (1), astfel cum a fost modificat ultima dată prin Regulamentul (CE) nr. 941/96 al Comisiei (2), în special articolul 19 coroborat cu articolul 17,
întrucât s-au adus modificări la Nomenclatura Combinată, aplicabile de la 1 ianuarie 1996;
întrucât Consiliul a hotărât prin Decizia din 22 decembrie 1995 (3) aplicarea cu titlu provizoriu a Protocolului privind comerțul cu produse textile negociat cu Slovenia;
întrucât Consiliul a hotărât prin Decizia din 18 decembrie 1995 (4) aplicarea cu titlu provizoriu a Acordului de modificare și reînnoire a Acordului privind comerțul cu produse textile negociat cu Vietnam;
întrucât Consiliul a hotărât prin Decizia din 22 decembrie 1995 (5) aplicarea cu titlu provizoriu a două acorduri sub formă de procese-verbale agreate privind comerțul cu produse textile negociate cu Vietnam;
întrucât Consiliul a hotărât prin Decizia din 22 decembrie 1995 aplicarea cu titlu provizoriu a Acordului de modificare și reînnoire a Acordului privind comerțul cu produse textile negociat cu Maroc;
întrucât Consiliul a hotărât prin Decizia din 22 decembrie 1995 (6) aplicarea cu titlu provizoriu a anumitor acorduri de modificare și, după caz, de reînnoire a acordurilor și protocoalelor privind comerțul cu produse textile negociate cu Bulgaria, Republica Cehă, China, Republica Slovacă și Uzbekistan;
întrucât Consiliul a hotărât prin Decizia din 22 decembrie 1995 aplicarea cu titlu provizoriu a Acordului de reînnoire a înțelegerilor privind comerțul cu produse textile, negociat cu Egipt, Malta și Tunisia;
întrucât Consiliul a hotărât prin Decizia din 22 decembrie 1995 (7) aplicarea cu titlu provizoriu a Acordului de reînnoire a Acordului privind comerțul cu produse textile negociat cu Federația Rusă;
întrucât Consiliul a hotărât prin Decizia din 22 decembrie 1995 (8) aplicarea cu titlu provizoriu a anumitor acorduri de modificare și, după caz, de reînnoire a acordurilor și protocoalelor privind comerțul cu produse textile negociate cu Belarus, Polonia, România, Ucraina și Ungaria;
întrucât Consiliul a adoptat la 22 decembrie 1995 Regulamentul (CE) nr. 3060/95 privind regimul de import pentru anumite produse textile originare din Taiwan (9);
întrucât înțelegerile privind produsele textile și de îmbrăcăminte cu Turcia și-au încetat existența ca urmare a intrării în vigoare a uniunii vamale între Comunitatea Europeană și Turcia la 1 ianuarie 1996,
întrucât Consiliul a hotărât prin Decizia din 26 februarie 1996 (10) încheierea de înțelegeri cu India și Pakistan în domeniul accesului pe piață;
întrucât Consiliul a hotărât prin Decizia din 16 octombrie 1996 (11) aplicarea cu titlu provizoriu a acordurilor de modificare și reînnoire a acordurilor privind comerțul cu produse textile negociate cu Armenia, Azerbaidjan, Georgia, Kazahstan, Kârgâzstan, Moldova, Tadjikistan și Turkmenistan;
întrucât, ca urmare a aderării de noi membri la Organizația Mondială a Comerțului (OMC), este necesară modificarea listei membrilor organizației;
întrucât toate elementele care preced fac necesară modificarea anexelor I, II, III, IV, V, VI, VII, VIII, IX și XI la Regulamentul (CEE) nr. 3030/93, pentru a se ține seama de modificările aplicabile importului în Comunitate a anumitor produse textile originare din țări terțe, în sensul articolului 19 din Regulamentul (CEE) nr. 3030/93;
întrucât în conformitate cu termenii fie ai deciziei Consiliului cu privire la încheierea sau aplicarea lor provizorie, fie ai acordului sau înțelegerii, acordurile și înțelegerile sus-menționate sunt toate aplicabile și sunt aplicate de la date diferite, anterioare intrării în vigoare a prezentului regulament; întrucât articolul 20 din Regulamentul (CEE) nr. 3030/93 prevede că respectivul regulament și anexele sale „nu pot constitui în nici un caz o derogare de la prevederile acordurilor, protocoalelor sau înțelegerilor bilaterale cu privire la comerțul cu textile pe care Comunitatea le-a încheiat cu țările terțe enumerate în anexa II și care prevalează în toate cazurile de conflict; întrucât, așadar, nu este strict necesar să se acorde efect retroactiv acestui regulament”;
întrucât măsurile prevăzute în prezentul regulament sunt conforme cu avizul Comitetului pentru textile,
ADOPTĂ PREZENTUL REGULAMENT:
Articolul 1
Anexa I la Regulamentul (CEE) nr. 3030/93 se înlocuiește cu anexa I la prezentul regulament.
Anexa II la Regulamentul (CEE) nr. 3030/93 se înlocuiește cu anexa II la prezentul regulament.
Anexa III la Regulamentul (CEE) nr. 3030/93 se înlocuiește cu anexa III din prezentul regulament.
Anexa IV la Regulamentul (CEE) nr. 3030/93 se înlocuiește cu anexa IV la prezentul regulament.
Anexa V la Regulamentul (CEE) nr. 3030/93 se înlocuiește cu anexa V la prezentul regulament.
Anexa VI la Regulamentul (CEE) nr. 3030/93 se înlocuiește cu anexa VI la prezentul regulament.
Anexa VIa și tabelul A din anexa VIa la Regulamentul (CEE) nr. 3030/93 se abrogă.
Anexa VII la Regulamentul (CEE) nr. 3030/93 se înlocuiește cu anexa VII la prezentul regulament.
Anexa VIII la Regulamentul (CEE) nr. 3030/93 se înlocuiește cu anexa VIII la prezentul regulament.
Anexa IX la Regulamentul (CEE) nr. 3030/93 se înlocuiește cu anexa IX la prezentul regulament.
Anexa XI la Regulamentul (CEE) nr. 3030/93 se înlocuiește cu anexa X la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 noiembrie 1996.